ഇരുപത്തിഒന്നാം നൂറ്റാണ്ടില് തൊഴില് സ്ഥലത്ത് ഡോക്ടര്മാര് ആക്രമിക്കപ്പെടുന്നു അല്ലെങ്കില് അപമാനിക്കപ്പെടുന്നു എന്നത് ഒരു സമൂഹം എന്ന നിലയില് നമ്മെ നാണിപ്പിക്കണം. ഇത്തരം കുറ്റ കൃത്യങ്ങളോടും കുറ്റവാളികളോടും സമൂഹത്തിന് സീറോ ടോളറന്സ് ഉണ്ടാകണം. അക്രമം ചെയ്യുന്നവര് ആരാണെങ്കിലും അവരെ നിയമത്തിന് മുന്നില് കൊണ്ടുവരണം, മാതൃകാപരമായ ശിക്ഷ വാങ്ങി കൊടുക്കുകയും വേണം... മുരളി തുമ്മാരുകുടി കുറിക്കുന്നു ഡോക്ടര്മാര് അവരുടെ തൊഴില് സ്ഥലത്ത് രോഗികളാലോ അവരുടെ ബന്ധുക്കളാലോ ആക്രമിക്കപ്പെടുന്ന സംഭവങ്ങള് കഴിഞ്ഞ കുറച്ചുനാളുകളായി ഏറിവരുകയാണ്. എന്നാല് അടുത്തയിടയായി അതല്പം കൂടി എന്ന് തോന്നുന്നു. ഇതൊരു കഷ്ടമാണ്. കാരണം, കൊറോണ പോലെ നമുക്ക് പരിചയമില്ലാത്ത ഒരു രോഗം നമ്മുടെ നേരെ വന്നപ്പോള്, സമൂഹം മൊത്തം ഭയപ്പെട്ട് വീടുകളില് ഇരുന്നപ്പോള് പോലും, വ്യക്തിപരമായി എന്തൊക്കെ ഉത്തരവാദിത്തങ്ങളും ഭയപ്പാടുകളും ഉണ്ടായിട്ടുപോലും അതൊന്നും വക വെക്കാതെ ഓരോ ദിവസവും ജോലിക്കിറങ്ങിയവര് ആണ് നമ്മുടെ ഡോക്ടര്മാര്. അവരെ ആദരിച്ചില്ലെങ്കില് വേണ്ട, അസഭ്യം പറയാതിരിക്കാനും അടിച്ചു വീഴ്ത്താതിരിക്കാനും ഉള്ള മനസ്സാക്ഷി എങ്കിലും ആളുകള്ക്ക് വേണം. ഇത്തരത്തില് ഡോക്ടര്മാര്ക്കെതിരെ നടക്കുന്ന അതിക്രമങ്ങള്ക്കെതിരെ മുരളി തുമ്മാരുകുടി പങ്കുവച്ച കുറിപ്പ് ഏറെ ശ്രദ്ധേയമാണ്. മുരളി തുമ്മാരുകുടി പങ്കുവച്ച കുറിപ്പ് ഇങ്ങനെ ഡോക്ടര്മാരെ തല്ലുമ്ബോള് നഷ്ടം പറ്റുന്നതാര്ക്കാണ്? ഡോക്ടര്മാര് അവരുടെ തൊഴില് സ്ഥലത്ത് രോഗികളാലോ അവരുടെ ബന്ധുക്കളാലോ ആക്രമിക്കപ്പെടുന്ന സംഭവങ്ങള് നാം ഇടയ്ക്കിടയ്ക്ക് കേള്ക്കാറുണ്ട്. അടുത്തയിടയായി അതല്പം കൂടി എന്ന് തോന്നുന്നു. ഇതൊരു കഷ്ടമാണ്. കാരണം, കൊറോണ പോലെ നമുക്ക് പരിചയമില്ലാത്ത ഒരു രോഗം നമ്മുടെ നേരെ വന്നപ്പോള്, സമൂഹം മൊത്തം ഭയപ്പെട്ട് വീടുകളില് ഇരുന്നപ്പോള് പോലും, വ്യക്തിപരമായി എന്തൊക്കെ ഉത്തരവാദിത്തങ്ങളും ഭയപ്പാടുകളും ഉണ്ടായിട്ടുപോലും അതൊന്നും വക വെക്കാതെ ഓരോ ദിവസവും ജോലിക്കിറങ്ങിയവര് ആണ് നമ്മുടെ ഡോക്ടര്മാര്. അവരെ ആദരിച്ചില്ലെങ്കില് വേണ്ട, അസഭ്യം പറയാതിരിക്കാനും അടിച്ചു വീഴ്ത്താതിരിക്കാനും ഉള്ള മനസ്സാക്ഷി എങ്കിലും ആളുകള്ക്ക് വേണം. പക്ഷെ, അത്തരത്തില് മനസ്സാക്ഷി ഇല്ലാത്തവര് നമുക്ക് ചുറ്റും ഉണ്ടെന്നാണ് ഡോക്ടര്മാരെ തല്ലി വീഴ്ത്തുന്ന വിഡിയോ ചിത്രങ്ങള് നമ്മളോട് പറയുന്നത്. എത്ര വിഷമം ഉണ്ടാക്കുന്ന ഒന്നാണ് ഇത് ? അതിലേറെ വിഷമിപ്പിക്കുന്നത്, ഇത്തരത്തില് ഡോക്ടര്മാരെ അസഭ്യം പറയുന്നവരും തല്ലി വീഴ്ത്തുന്നവരും ഒക്കെ മിക്കവാറും ശിക്ഷിക്കപ്പെടാതെ രക്ഷപെടുന്നു എന്നതാണ്. അക്രമികളില് ചിലരെ അറസ്റ്റ് പോലും ചെയ്യുന്നില്ല എന്ന് കാണുമ്ബോള് സങ്കടം മാത്രമല്ല അമ്ബരപ്പും ദേഷ്യവും ഉണ്ടാകുന്നു. രോഗികളോ അവരുടെ ബന്ധുക്കളോ നാട്ടുകാരോ ഒക്കെ ഡോക്ടര്മാരെയോ മറ്റു ആരോഗ്യ പ്രവര്ത്തകരേയോ ആക്രമിക്കാന് പല കാരണങ്ങള് ഉണ്ട്. അത് ഞാന് പിന്നീട് പറയാം, പക്ഷെ, കാരണം എന്ത് തന്നെ ആണെങ്കിലും ഡോക്ടറെയോ നഴ്സിനെയോ മറ്റു ആരോഗ്യ പ്രവര്ത്തകരെയോ അവരുടെ തൊഴിലിടത്തെ വച്ചോ മറ്റൊരിടത്ത് വച്ചോ തൊഴില്പരമായ കാരണങ്ങളാല് അസഭ്യം പറയുന്നതിനും ശാരീരികമായി അക്രമിക്കുന്നതിനും യാതൊരു ന്യായീകരണവും ഇല്ല. അത് ഒരു കാരണവശാലും അംഗീകരിക്കാന് പാടില്ല. സ്വന്തം തൊഴില് ചെയ്യുമ്ബോള് ശാരീരികമായി അക്രമിക്കപ്പെടുകയോ അപമാനിക്കപ്പെടുകയോ ചെയ്യുമെന്ന ഭയം ഒരു തൊഴിലാളിക്കും ഉണ്ടാകാന് പാടില്ല. അതൊക്കെ പരിഷ്കൃത സമൂഹം നൂറ്റാണ്ടുകള് മുന്നേ ഉപേക്ഷിച്ച രീതിയാണ്. ഇരുപത്തിഒന്നാം നൂറ്റാണ്ടില് തൊഴില് സ്ഥലത്ത് ഡോക്ടര്മാര് ആക്രമിക്കപ്പെടുന്നു അല്ലെങ്കില് അപമാനിക്കപ്പെടുന്നു എന്നത് ഒരു സമൂഹം എന്ന നിലയില് നമ്മെ നാണിപ്പിക്കണം. ഇത്തരം കുറ്റ കൃത്യങ്ങളോടും കുറ്റവാളികളോടും സമൂഹത്തിന് സീറോ ടോളറന്സ് ഉണ്ടാകണം. അക്രമം ചെയ്യുന്നവര് ആരാണെങ്കിലും അവരെ നിയമത്തിന് മുന്നില് കൊണ്ടുവരണം, മാതൃകാപരമായ ശിക്ഷ വാങ്ങി കൊടുക്കുകയും വേണം. ഡോക്ടര്മാരെ രോഗികളോ അവരുടെ ബന്ധുക്കളോ അക്രമിക്കുകയോ നേരിട്ടോ സമൂഹ മാധ്യമങ്ങള് വഴിയോ അസഭ്യം പറഞ്ഞപമാനിക്കുകയോ ചെയ്യുന്നതിന് പല കാരണങ്ങള് ഉണ്ട്. ഇതെല്ലം അപലപനീയം ആണെങ്കിലും അവ തമ്മില് വ്യത്യാസം ഉണ്ട്. ഇവയില് എനിക്ക് മനസ്സിലായത് ചിലത് താഴെ പറയാം. അവ അറിഞ്ഞിരിക്കുന്നത് ഈ വിഷയം വേണ്ട തരത്തില് കൈകാര്യം ചെയ്യാന് സമൂഹത്തെയും ഡോക്ടര്മാരെയും സഹായിക്കും. 1. മദ്യപിച്ച്മയക്കുമരുന്ന് കഴിച്ചു വരുന്ന രോഗികള്, അവരുടെ ബന്ധുക്കള് ഇവരാണ് അക്രമത്തില് മുന്നില് നില്ക്കുന്ന ഒരു കൂട്ടം. 2. എന്തെങ്കിലും അക്രമം നടത്തിയതിന് ശേഷം ആശുപത്രിയില് എത്തുന്നവര്, അവരുടെ കൂടെ ഉള്ളവര് 3. ആശുപത്രിയില് വേണ്ടത്ര ശ്രദ്ധ കിട്ടുന്നില്ലവേണ്ടത്ര വേഗത്തില് ശ്രദ്ധ കിട്ടുന്നില്ല എന്ന് തോന്നുന്നവര് 4. ആശുപത്രിയില് നിന്നും തെറ്റായ ചികിത്സ കിട്ടിയതിനാല് രോഗിക്ക് കൂടുതല് അപകടം സംഭവിച്ചു അല്ലെങ്കില് മരണം സംഭവിച്ചു എന്ന് വിശ്വസിക്കുന്നവര്. ഈ പറയുന്ന ആളുകള് മിക്കവാറും മുന്കൂട്ടി പ്ലാന് ചെയ്യാതെ അക്രമം നടത്തുന്നവര് ആണ്. എന്നാല് കരുതിക്കൂട്ടി അക്രമം നടത്തുന്നവരും ഉണ്ട്. 1. ആശുപത്രിയിലെ ബില്ല് കൊടുക്കാതിരിക്കുവാന് വേണ്ടി അക്രമത്തിന്റെ അന്തരീക്ഷം ഉണ്ടാക്കുന്നവര് 2. ഒരു ഡോക്ടര്ക്കോ ആശുപത്രിക്കോ ചീത്തപ്പേരുണ്ടാക്കാന് വേണ്ടി മനപ്പൂര്വ്വം പ്രശ്നം ഉണ്ടാക്കുന്നവര് ഞാന് ആദ്യം പറഞ്ഞത് പോലെ അക്രമത്തിന്റെ കാരണം എന്താണെങ്കിലും അവരെ ഉടന് അറസ്റ്റ് ചെയ്യണം, നിയമത്തിന്റെ മുന്നില് കൊണ്ടുവരണം, മാതൃകാപരമായി ശിക്ഷിക്കണം. കരുതിക്കൂട്ടി ഉണ്ടാക്കുന്ന അക്രമങ്ങള്ക്ക് ആശുപത്രിയില് ഉണ്ടാക്കുന്ന ഭൗതികമായ നഷ്ടത്തിനും അവരുടെ റെപ്യൂട്ടേഷന് നഷ്ടം വഴി ഉണ്ടാക്കുന്ന നഷ്ടം കൂടി അക്രമം നടത്തുന്ന വ്യക്തിയില് നിന്ന് അല്ലെങ്കില് അവരുടെ സംഘത്തില് നിന്നും പിഴയായി മേടിക്കണം. പൊതു മുതല് നശിപ്പിക്കുന്ന സാഹചര്യത്തില് അത് കെട്ടിവച്ചാല് മാത്രമേ ജാമ്യം നല്കൂ എന്നൊക്കെ കോടതി ചിലപ്പോള് വിധിക്കുന്നത് കണ്ടിട്ടുണ്ട്. ഇതൊക്കെ ആശുപത്രിയുടെ കാര്യത്തില് കൂടി ബാധകമാക്കണം. ഒരു ഡോക്ടര് അക്രമിക്കപ്പെട്ടാല് അല്ലെങ്കില് അപമാനിക്കപ്പെട്ടാല് അതിന്്റെ പ്രത്യാഘാതം ആ ഡോക്ടറിലോ ആശുപത്രിയിലോ തീരുന്നതല്ല എന്ന് നമ്മള് മനസ്സിലാക്കണം. കേരളത്തില് എവിടെയാണ് ഇത് സംഭവിക്കുന്നത് എങ്കിലും അതിന് കേരളത്തില് മൊത്തം പ്രത്യാഘാതം ഉണ്ടാകും, അത് നമ്മളെ എല്ലാവരേയും ബാധിക്കുകയും ചെയ്യും. അതെങ്ങനെ ആണെന്ന് നോക്കാം. ഒന്നാമത് ഒരു രോഗി ആശുപത്രിയിലേക്ക് വരുമ്ബോള്, പ്രത്യേകിച്ചും അപകടം പറ്റിയോ മറ്റോ ഗുരുതരാവസ്ഥയില് എത്തുമ്ബോള്, എങ്ങനെയും അവരെ രക്ഷിക്കാനായിരിക്കും സാധാരണ ഗതിയില് ഡോക്ടര്മാര് ശ്രമിക്കുക. പക്ഷെ അങ്ങനെ ചെയ്ത് രോഗിക്ക് എന്തെങ്കിലും സംഭവിച്ചാല് തനിക്കെതിരെ അക്രമം ഉണ്ടാകും എന്ന് ഡോക്ടര്മാര് ഭയക്കുന്ന ഒരു സാഹചര്യം ഉണ്ടായാല് ഏറ്റവും വേഗത്തില് വേറെ എങ്ങോട്ടെങ്കിലും രോഗിയെ പറഞ്ഞു വിടാന് ആയിരിക്കും ജീവനില് കൊതിയുള്ള ഡോക്ടര്മാര് ശ്രമിക്കുക. രോഗിക്ക് അല്ലെങ്കില് അപകടം പറ്റിയ ആള്ക്ക് ഏറ്റവും വേഗത്തില് ചികിത്സ ലഭിക്കേണ്ട ഗോള്ഡന് അവര് അങ്ങനെ നഷ്ടപ്പെടും. ആളുകള് മരിക്കും. ഇത് നിങ്ങളോ ഞാനോ ആകാം. ഏതൊരു ആശുപത്രിയിലും എപ്പോള് വേണമെങ്കിലും ആക്രമണം ഉണ്ടാകാം എന്നൊരു സാഹചര്യം ഉണ്ടായാല് ആശുപത്രികളിലെ സുരക്ഷാ സൗകര്യങ്ങളില് ഏറെ വര്ദ്ധനവ് ഉണ്ടാകും. എല്ലായിടത്തും സി സി ടി വി കാമറ മുതല് സെക്യൂരിറ്റി ഗാര്ഡും ബൗണ്സര്മാരും വരെ ഉണ്ടാകും. ഇതിന്റെ ഒക്കെ ചിലവ് വഹിക്കാന് പോകുന്നത് ആശുപത്രിയില് അടി ഉണ്ടാക്കാന് പോകുന്നവര് മാത്രമല്ല, എല്ലാവരും കൂടിയാണ്. തൊഴിലിടത്തില് ആക്രമണം ഉണ്ടാകുമെന്ന് ഭയന്ന് ജോലി ചെയ്യേണ്ടി വരുന്ന ഒരു പ്രൊഫഷന് ആയി ഡോക്ടര്മാര് മാറിക്കഴിഞ്ഞാല് പിന്നെ ഈ തൊഴില് ആഗ്രഹിക്കുന്ന ഏറെ ആളുകള്, പ്രത്യേകിച്ചും സ്ത്രീകള്, ഈ ജോലിയിലേക്ക് തിരിയാതിരിക്കുകയോ അഥവാ ഡോക്ടര് ആയാല് തന്നെ കേരളത്തിന് പുറത്ത് താരതമ്യേന പ്രാണഭയം ഇല്ലാതെ ജോലി ചെയ്യാന് പറ്റുന്ന ഏതെങ്കിലും പ്രദേശത്ത് ജോലി ചെയ്യാന് പോകും. സമൂഹത്തിന് മൊത്തം ഏറ്റവും നല്ല ഡോക്ടര്മാരെ നഷ്ടപ്പെടുക എന്നതായിരിക്കും ഇതിന്റെ ഫലം. ഇത്തരം സാഹചര്യം ഒഴിവാക്കാന് പൊതു സമൂഹം മൊത്തമായി ഈ വിഷയത്തില് ഇടപെടണം. ആരോഗ്യ പ്രവര്ത്തകര്ക്കെതിരെ അക്രമം അത് ശാരീരികമോ മാനസികമോ, നേരിട്ടോ സമൂഹ മാധ്യമങ്ങളിലൂടെയോ ഉണ്ടായാല് അത് കൈകാര്യം ചെയ്യാന് പ്രത്യേകം മാര്ഗ്ഗ നിര്ദ്ദേശങ്ങളോ, വേണമെങ്കില് നിയമമോ ഉണ്ടാക്കണം. ഇത്തരം കേസുകള് സമയബന്ധിതമായി തീര്ക്കണം, ശിക്ഷ മറ്റുള്ളവര്ക്ക് മാതൃകയാവുന്നതും ആകണം. അക്രമത്തിന് ഇരയാവുന്നതവര്ക്ക് കൗണ്സലിംഗ്, ചികിത്സാ ചിലവ്, നിയമ സഹായം വേണമെങ്കില് മറ്റു സുരക്ഷിതമായ പ്രദേശങ്ങിലേക്ക് സ്ഥലം മാറ്റംസര്ക്കാര് ഡോക്ടര്മാര് ആണെങ്കില്, ആവശ്യമെങ്കില് പൊലീസ് പ്രൊട്ടക്ഷന് ഇതൊക്കെ ഉറപ്പായും നല്കണം. ഡോക്ടര്മാര്ക്ക് എതിരെയുള്ള ആക്രമണങ്ങള് തടയാന് ആവുന്നതെല്ലാം നമ്മള് ചെയ്തേ തീരൂ. അത് ഡോക്ടര്മാരുടെയോ പൊലീസിന്റെയോ മാത്രം ഉത്തരവാദിത്തം അല്ല, പൊതു സമൂഹത്തിന്റെ മൊത്തം ആണ്. ഇതറിഞ്ഞു ചെയ്തില്ലെങ്കില് നഷ്ടം വരാന് പോകുന്നത് നമുക്ക് മൊത്തം ആണ്.